ЕК ще финансира 18 проекта за борба с коронавируса 140 изследователски екипа от цяла Европа ще разработват ваксини и методи на лечение Европейската комисия съобщи днес , че ще финансира още един проект , насочен към изследване на COVID - 19 . Така общият брой проекти , които ще бъдат подкрепени с бюджет от 48 , 5 млн . евро , нараства от 17 на 18 . Средствата ще бъдат осигурени от програмата " Хоризонт 2020 " . Тези проекти ще дадат възможност на 140 изследователски екипа от цяла Европа да работят по : подобряване на подготвеността и реагирането на здравни кризи чрез разработването на по - добри системи за наблюдение и контрол върху разпространението на вируса ; бързи диагностични тестове на място , които да позволяват по - бързо и по - прецизно определяне на диагнозата ; нови лечения ; разработване на нови ваксини . Новият проект е на ирландска компания и се нарича HG nCoV 19 тест . Компанията ще разработи и валидира бърз молекулярен тест за откриване на коронавирус инфекция . Еврокомисарят Мария Габриел отбеляза , че изследванията ще помогнат на лекарите по - бързо да откриват COVID - 19 и така ще се ограничи риска от разрастване на епидемията .